Työryhmä: Stina Grönroos, Pirjo Hulkko, Riikka Luodeslampi, Pirjo Luhtalo

OPETUSTUOKIO

luokka-aste: 6.

taitotaso: B1

Oppilaamme ovat aloittaneet ruotsin opiskelun vasta tänä syksynä.

Oppilasryhmässä on 22 oppilasta.

Opetustuokion pituus on 10 min,

olemme suunnitelleet ohjelman yhdelle 45 min oppitunnille.

Yhdistämme suunnitelmassamme steinerpedagogiikkaa, draaman keinoja

kielen metodisessa opetuksessa sekä erilaisia vaivatta käyttöön otettavia kielen opetuksen

menetelmiä.

**Aiemmin opittua mm.**

- tervehdyksiä (*Gomorron! Hejdå!* ym.)

- itsen esittelyä

- ajanmääreitä (viikonpäivät, kuukaudet, vuodenajat)

- numerot

**Opetustuokion aihe:**

Tuttua: aiemmin opitun vahvistaminen

Uutta: kellonajan kertominen

**Eteneminen:**

1) Numeroleikki

2a) Nukketeatteri

Tervehdykset ja itsen esittely:

Tutut repliikit näkyvissä: taululla / kalvolla

1. Hej! / God dag! 2. Hej! / God dag!

3. Hur mår du? 4. Bra, tack.

5. Vad heter du? 6. Jag heter Ulla. Vad heter du?

7. Jag heter Kalle.

Adjö/ Hejdå!/ Vi ses! 8. Adjö!/ Hejdå! / Vi ses!

Luokasta tehdään teatterinomainen tila: 2 pulpettia peitetään kankaalla

lattiaan asti nukketeatterin näyttämöksi, oppilaat istuvat lattialle tai tuoleille puolikaareen

näyttämön eteen siten, että kaikki näkevät hyvin

ja voivat osallistua keskusteluun.

2b) Sama dialogi oppilasparien esittämänä

Kaikki oppilaat ”esiintyvät” vain pienryhmissä. Halukkaat oppilasparit voivat tulla

esittämään oman vuoropuhelunsa koko luokalle. Koko luokalle esitettävän vuoropuhelun

voi esittää myös käsinukeilla.

2c) Nukketeatteri

Samat nukkehahmot kohtaavat jälleen, tällä kertaa he tuntevat jo toisensa.

1. Hej, Ulla! Hur mår du idag? 2. Hej, Kalle! Jag mår jätte bra, tack!

3. Vad är klockan?

*(kysyy oppilailta)* Vet ni, vad klockan är?

Ulla, vad är klockan?! 4. Klockan är två.

5. Ojdå, jag måste skynda på! Vi ses! 6. Vi ses!

3) Uuden oppiminen suullisesti

Opettaja ottaa esiin havainto-kellotaulun.

Ensin opetellaan vain 1) kysymään, mitä kello on,

ja 2) vastaamaan tasatunnein.

Jos oppiminen sujuu nopeasti, kellotaulun voi laittaa kiertämään oppilasryhmässä – he

voivat esittää kysymyksen & vastauksen toisilleen.

Tai tämän vaiheen voi säästää seuraavaan kahteen oppituntiin.

4) Kirjoittaminen / vihkotyö

Elaboroidaan: sanat *vartti, puoli, vaille, yli* ja niiden käyttö virkkeissä tehdään vihkotyöksi.

5) Moniste oppilaille

Vihkotyössä kuvattuja asioita harjoitellaan paperilla.

**Jatkossa, seuraavilla tunneilla:**

Kellonaikojen kertomista harjoitellaan suullisesti ja tehtävämonistein.

Pidetään myös pieni kirjallinen kuulustelu, joka sisältää saneluosuuden.

**Tavoitteena:**

Opitun omaksi ottaminen aidoissa kommunikaatiotilanteissa.

Viestinnän selkeys ja kohteliaisuus ; vuorovaikutustaitojen kehittäminen.

**Tämän jälkeen opitaan:**

Omista tekemisistä kertominen: harrastukset, koulunkäynti.

Mukana kellonajat ja viikonpäivät sekä esim. ajanilmaukset

*i dag, i morgon, på tisdagen, på tisdagar, varje dag, varje vecka,*

*en gång i veckan.*

**Materiaalit:**

Käsinuket & ”näyttämö”

Puinen kellotaulu

Opettajan valmistama harjoitusmoniste

Vihko

**Sisältö:**

- tarvittava perussanasto: yli, vaille, puoli, vartti

- kellonajan kysyminen

- em. kysymykseen vastaaminen

**Erityistä huomioitavaa opetustuokiossamme:**

TVT-välineitä ei käytetä.

TVT-välineiden poisjättäminen on käytännön sanelemaa. Kuudennella luokalla ei

tosielämässäkään ole jatkuvasti käytössämme esim. tablettitietokoneita tai videotykkiä.

Haluamme opetukseen ennen kaikkea ihmisten välistä kommunikaatiota, puhekontakteja,

oppilaiden omaa luovuutta ja osallistumista ryhmän toimintaan.

Opetus on silti multimodaalista!

Suullinen harjoittelu ; kuunteleminen ; kirjoittaminen – mahdollisimman monet oppimisen

tavat on huomioitu ja pyritty tarjoamaan oppijoiden käyttöön.

Oppilaita toki kannustetaan myös erilaisten ilmaisutapojen kokeiluun, pois omalta

mukavuusalueelta. Käsinukkien ja havaintokellotaulun sisällyttäminen opetukseen on

omiaan sekä rohkaisemaan leikillisyyteen että kannustamaan ujompia ilmaisemaan itseään

suullisesti muiden edessä.

Pirjo H:n mukaan jo teatterinomainen tila luokassa, näyttämö ja käsinuket motivoivat

keskusteluun, yleensä kaikki haluavat heti näytellä.

Olemme ottaneet mukaan niin *pienimuotoisia esityksiä, leikillisyyttä* kuin

*yhteistoiminnallisuuttakin*, kuten opetussuunnitelmassa suositellaan.

**Huomioitavaa:**

Tiedostamme sen, ettei valitsemamme aihekokonaisuus ole integroitavissa kuudennen

luokan muihin oppiaineisiin. Kuvitteellinen oppilasryhmämme on kuitenkin vasta aloittanut

ruotsin kielen opiskelun. Muissa oppiaineissa he ovat tiedollisesti ja oppisisältöjen osalta jo

pidemmällä.